
  Parlamentul României   

 Camera Deputaţilor

Comisia pentru administraTie publica,    
     
         23 februarie 1998

amenajarea teritoriului Si echilibru 
 
                  441/XVIii/6




 ecologic 

A    V   I    Z
asupra proiectului de Lege privind dreptul de 

proprietate publică şi regimul juridic al acestuia


Cu adresa nr.1 din 22 ianuarie 1998, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu proiectul de Lege privind dreptul de proprietate publică şi regimul juridic al acestuia.



In şedinţele din 6, 11 şi 18 februarie 1998, Comisia pentru administraţie publică, amenajarea teritoriului şi echilibru ecologic a examinat proiectul de lege susmenţionat şi l-a avizat favorabil, cu următoarele amendamente:



1. Pentru titlul proiectului de lege, se propune următoarea redactare: “Lege privind proprietatea publică”.



2. La art.6 alin.(1) - propunem ca, după sintagma “în proprietatea statului”, textul acestui alineat să primească următoarea redactare: ”… cu titlu şi cu respectarea legilor în vigoare la data preluării lor de către stat”.



3. La art.6 alin.(2) - propunem să se renunţe la sintagma “adevăraţii lor”.



4. La art.13 alin.(1) - pentru o formulare juridică mai adecvată, propunem să se renunţe la cuvântul “servituţi” din rândul al 2-lea, iar în locul cuvântului “aceste” să se scrie “acestea”.



5. Propunem ca art.16 să devină art.15 şi să se renunţe la numerotarea alineatului, iar art.15 să devină art.16.



6. La art.19 alin.1 - propunem ca, după cuvântul “public” să se adauge sintagma “şi privat”, iar termenul de “un an” să fie redus la “6 luni”.



Se fac aceste propuneri întrucât, în opinia noastră, inventarierea prevăzută de acest proiect de lege trebuie să se realizeze cu privire la ambele categorii de bunuri (din domeniul public şi privat). Această inventariere echivalează, practic cu desprinderea din proprietatea statului a bunurilor care vor intra în proprietatea unităţilor administrativ-teritoriale. Adăugarea sintagmei “şi privat” este în concordanţă şi cu art.127 din Legea nr.69/1991, republicată.



Cât priveşte reducerea termenului, precizăm faptul că acţiunea de defalcare a patrimoniului a demarat încă din anul 1992, în temeiul Legii administraţiei publice locale şi a Hotărârii Guvernului nr.113/1992. La vremea respectivă au fost făcute aceste inventare însă acţiunea nu a putut fi finalizată întrucât lipsea Legea patrimoniului public. Aşa fiind, în prezent s-ar impune doar o actualizare a documentaţiilor deja existente.



7. La art.19 alin.2 - considerăm că se impune înlocuirea particulei “sau” din rândul al 3-lea, cu particula “şi”, precum şi renunţarea la sintagmele “a consiliilor” şi “după caz” din acelaşi rând.



8. La art.20 alin.1, art.21 alin.1 şi 3, art.22 şi art.23, propunem să se adauge sintagma “şi privat”, după sintagma “domeniul public”.



9. La art.21 alin.1 - solicităm ca în continuarea textului existent să se aduge următorul text “ şi se aduc la cunoştinţă publică”.



10. La art.21 alin.(2) - propunem ca, în locul sintagmei “se avizează” să se scrie “se însuşesc”.



11. La art.22.- fiind vorab de o enumerare, propunem să se renunţe la sintagma “precum şi”, din rândul al 2-lea, precum şi la cuvântul “respectiv# din rândul al 3-lea  şi la sintagma “după caz”, din rândul al 4-lea. Particula “sau” din rândul al 3-lea, va fi înlocuită cu “şi”.



La Anexă:



1. Propunem să se renunţe la asterix şi la menţiunea din subsol “Enumerarea din prezenta anexă are un caracter exemplificativ”. Considerăm că prevederile art.3 fac inutilă această precizare.



2. La punctul 3, ultima liniuţă, alături de “locuinţele sociale” să fie adugate şi cele “de necesitate”.



NOTĂ - In cadrul dezbaterilor din comisie, au mai fost făcute următoarele amendamente care, neîntrunind numărul de voturi necesare pentru a fi însuşite, nu au fost reţinute ca amendamente ale comisiei.



1. Domnul deputat Cristea Marin a propus ca, la art.6 alin.(2), după sintagma “pot fi revendicate de proprietari”, să se introducă sintagma “în termen de……….” de la data intrării în vigoare a prezentei legi.



2. Domnul deputat Oltean Ioan a propus ca, în finalul textului art.12 alin.(5), sintagma “consiliile judeţene sau locale, după caz”, să fie înlocuită cu sintagma “preşedintele consiliului judeţean sau primar, după caz”. Propunerea este în concordanţă cu prevederile art.42 alin.(2) şi ale art.70 alin.(2) din Legea nr.69/1991, republicată. De asemenea, a propus ca, la art.21 alin.(2), sintagma “se avizează”, să fie înlocuite cu sintagma “se aprobă”, iar alin.(3) să fie eliminat.



3. Domnul deputat Bara Radu Liviu a făcut următoarele propuneri: 



a) Titlul legii să fie formulat astfel: “Legea proprietăţii publice”, ceea ce ar fi în concordanţă cu art.135 din Constituţie.



b) La art.1 să se introducă două alineate noi, având următorul cuprins:



“(2) Bunurile proprietate publică constituie domeniul public al statului sau al unităţii administrativ-teritoriale.



(3) Bunurile proprietate privată constituie domeniul privat al statului sau al unităţilor administrativ-teritoriale”.



Propunerea este motivată de necesitatea definirii domeniului public al statului şi al unităţilor administrativ-teritoriale şi a domeniului privat al statului şi al unităţilor administrativ teritoriale.



c) Pentru art.5 alin.(1) se propune următoarea formulare:



“(1) Regimul juridic al proprietăţilor publice este reglementat de prezenta lege, dacă prin legi speciale nu se dispune altfel”.



d) Din anexă să fie eliminate următoarele bunuri, întrucât acestea sunt privatizabile:



- pădurile



- lacurile de acumulare şi barajele acestora, în cazul în care activitatea de producere a energiei electrice este racordată la sistemul energetic naţional



- terenurile aparţinând instituţiilor publice subordonate ministereleor şi celorlalte organe de specialitate ale administraţiei publice centrale.



Prin obiectul de reglementare, proiectul de lege face parte, potrivit art.72 alin.(3) lit.k din Constituţie, din categoria legilor organice.

